text: Kirkeklokkes rejse med vikingeskib har nået sin endestation
  01 juli 2017 kl. 13.41
  Efter knap to ugers rejse med kærre og vikingeskib er en kirkeklokke endt i Ribe, hvor den skal ringe for de første kristne vikinger.
  Lørdag sejlede en flok vikinger og deres skib op ad åen og ind til Skibbroen i Ribe. Med på skibet havde de en massiv messingkirkeklokke, der skal installeres i Ansgar Kirke, som Ribe Vikingecenter lige nu er ved at opføre.
  Klokken kommer fra Hedeby i Tyskland, hvor den startede sin rejse med kærre og siden vikingeskib d. 17. juni.
  I Hedeby har man som det eneste sted fundet en kirkeklokke fra vikingetiden, og det er en kopi af den klokke, der nu er landet i Ribe.
  Opførelsen af Ansgar Kirke er sidste fase af Ribe Vikingecenters byggeprojekt 'Danmarks første kristne'.
  
  